**Bróg an pháiste shaonta**

Tá bosca gloine crochta ar bhalla i ngailearaí beag in Uachtar Ard

ina bhfuil bróg an ghorta ar taispeáint. Bróg bheag déanta as leathar lao,

deich bpoll pollta inti le hiallacha snaidhmthe.

Smaoiním tamaill ar na ladhracha lag a chaith an bhróg seo tráth.

Smaoiním ar an smionagar fud fad na Stráice Gaza inniu,

meas tú cé mhéid corpán le cosa críonna caite a cailleadh ann.

Meas tú an mbeidh a macasamhail de bhróg an ghorta ar taispeáint

i mbosca gloine crochta ar bhalla ghailearaí beag éigin cois cósta

na Palaistíne i gceann céad caoga bliain, bróg an pháiste shaonta.